b"\n_START_ARTICLE_\nNikolaus von Sch\xc3\xb6nberg\n_START_SECTION_\nDominikaner\n_START_PARAGRAPH_\nHan sluttet seg til dominikanerordenen etter \xc3\xa5 ha h\xc3\xb8rt Girolamo Savonarolas forkynnelse. I Firenze ble han promovert til Dr. theol., men studerte ogs\xc3\xa5 matematikk, astronomi, medisin og geografi. Han talte en rekke spr\xc3\xa5k og i sin ordens tjeneste reiste han rundt om mange steder i Europa. Han var prior i ordenens hus i Lucca, Siena og Firenze, og senere provinsial for Det Hellige Land. Fra Jerusalem og Det osmanske rike kom han i 1508 til Roma for der \xc3\xa5 tjene pave Julius II. Som prefessor for La Sapienza i Roma holdt han taler som ble publisert i 1512. Dessuten var han med p\xc3\xa5 Femte Laterankonsil.\n_START_SECTION_\nErkebiskop, pavelig diplomat\n_START_PARAGRAPH_\nHan var erkebiskop av Capua 1520\xe2\x80\x931535, men var stadig p\xc3\xa5 pavelige oppdrag i Polen, Ungarn, Frankrike (Blois), Spania (Burgos) og England (London). Han var ogs\xc3\xa5 nuntius til keiseren i 1529, og representerte tyske interesser ved Pavestolen under fire paver._NEWLINE_I 1533 holdt Sch\xc3\xb6nbergs sekret\xc3\xa6r Johann Albrecht Widmannstetter en forelesningrekke i Roma og presenterta da Nikolaus Kopernikus' teorier, antagelig p\xc3\xa5 grunnlag av es Commentariolus, som Kopernikus fra ca 1509 hadde gjort tilgjengelig for noen av sine bekjentskaper. Forelesningene ble m\xc3\xb8tt med stor interesse hos kardinaler og pave Klemens VII; venner og kolleger fors\xc3\xb8kte ihedig den da 60-\xc3\xa5rige Kopernikus om \xc3\xa5 offentliggj\xc3\xb8re det.\n_START_SECTION_\nKardinal\n_START_PARAGRAPH_\nHan ble utnevnt til kardinal i mars 1535 av pave Paul III under hans andre konsistorium. Han var en ivrig forkjemper for kirkelig reform._NEWLINE_Den 1. november 1536 skrev kardinal von Sch\xc3\xb6nberg et brev til Kopernikus og oppfordret ham innstendig om \xc3\xa5 offentliggj\xc3\xb8re sin teori. Han tilb\xc3\xb8d  seg \xc3\xa5 bekoste for trykk og utgivelse. Sch\xc3\xb6nberg instruerte Dietrich von Rheden om \xc3\xa5 gj\xc3\xb8re jobben og sende ham regningen. Kopernikus lot sitt hovedverk De revolutionibus orbium coelestium offentliggj\xc3\xb8re f\xc3\xb8rst i 1543, etter  Sch\xc3\xb6nbergs Tod d\xc3\xb8d og kort f\xc3\xb8r sin egen d\xc3\xb8d, og gjengav i forordet Sch\xc3\xb6nbergs brev ordrett, engelsk oversettelse i fotnoten._NEWLINE_I Pierre Gassendis Kopernikus-biografi fra \xc3\xa5ret 1654 anf\xc3\xb8res kardinal Sch\xc3\xb6nberg som en tidlig tilhenger av hans verdensbilde."